آمریکا بیرلشمیش ایالتلری-این دؤولت کاتیبی هیللاری کلینتون میصرین ویتسئ-یاشکان عمر سولئیمانا زنگ ائدیب، حسنی مبارک طرفدارلاری و الئیهدارلاری آراسین‌دا باش وئره‌ن اولایلارین هر کسی شوکا سالدیغینی سؤیله‌ییب. هیللاری کلینتون بۇ اولایا گؤره مسولیت داشییانلارین تاپیلماسی اۆچون آراشدیریلما آپاریلماسینی ایسته‌ییب. واشینقتونون آرتیق حسنی مبارکین تئزلیکله حاکمیّت‌دن گئتمه‌سینی ایستدیی ده معلوم اوْلوب. هیللاری کلینتون میصرده کئچید دؤورونون فوری باشلاماسینی زروری ساییب. آغ ائوین سؤزچوسو روبرت گیببس ده دئییب کی، دموکراتییایا یؤنه‌لیک دییشیک‌لیک فوری حیاتا کئچیریلمه‌لی‌دیر. فرانسه یاشکان نیکولاس سارکوزی ده آنالوژی بیانات وئریب. میصر خاریجی ایشلر نازیرلیینین سؤزچوسو هوسام زئکی ایسه بۇ چاغیریشلارا چَتین جواب وئریب. او، میصرده حاکمیّت دییشیک‌لیگی ایله باغلی مثلاًی قبول ائتمدیکلرینی، بۇ چاغیریشلارین میصرده‌کی اولایلاری قیزیشدیرماغا یؤنلدیینی وورغولاییب: "آمریکا بیرلشمیش ایالتلری، اینگیلیس، فرانسه کیمی غرب اؤلکه‌لرینین، حتی تۆرکیه‌نین بو دوروم‌دا رول اویناماغا چالیشماسی، میصرده‌کی پروسسلره بورونلارینی سوخماسی چوخ اوزوجودور. بو دؤولتلر اؤز ایشلری ایله مشغول اولسونلار. بو اؤلکه‌لرین بوتون سرحدلری کئچه‌رک میصر خالقی آدین‌دان دانیشمالاری میصر خالقی و حکومتی طرفین‌دن رد ائدیلیر".